title: Sarvāṅgāsana
text: Sarvāṅgāsana (Devanāgarī: सर्वाङ्गासन), pe stumm ar c'horf a-bezh, a zo ur stumm yoga eus ar re bouezusañ. Kar-tost eo d'ar stumm Śīrṣāsana harpet ouzh kern ar penn, met ne vac'h ket ar melloù-gouzoug.
  
  Dont a ra an termen eus sarvāṅga a dalv "ar c'horf a-bezh" e sañskriteg .(ger-evit-ger : "an holl izili")
  
  Ar stumm
  Gourvezet war ar c'hein gant an divrec'h a-hed ar c'horf e saver goustadik an treid ha al lodenn izelañ eus ar c'horf bras e doare ma vo douget pouez ar c'horf gant ar penn, ar chouk hag an divrec'h. Troet eo ar selloù ouzh ar bizied-treid hag a-eeun emañ ar penn gant linenn greiz ar c'horf.
   
  En Haṭha Yoga eo gwell pleustriñ a-gammedoù dre greskiñ padelezh ar stummoù un tammig bemdez. Aliet e vez sevel en e sav goude div vunutenn gourvezet war ar c'hein, evit dasparzh ar gwad.
  
  Gant sādhu-ed ar c'h-kumbhamelā en India, anezho yogied akuit, e vez dalc'het ar stumm e-pad teir eur. Unan yac'h ha boaz ouzh Sarvāṅgāsana a c'hell mont betek un eur pe un eur hanter.
  
  Gounidoù 
  Er Yogatattva Upaniṣad e c'heller lenn :
  <blockquote>
      « […] Evit a sell ouzh Sarvāṅgāsana
          e plij d'an diskibled akuit
          rak diwall a ra diouzh meur a gleñved
          a gorf hag a spered ;
          […] e tri miz,
          e steuzio kuit roufennoù ha blev gris,
          ha mar pleustrer Sarvāṅgāsana
          e-pad teir eur bemdez,
          ne varvor ket. […] »
  </blockquote>
  
  — Yogatattva Upaniṣad, (122, … ,125)
  
  Gwelet ivez 
   Roll an asanaoù
  
  Liammoù diavaez 
   Ur studiadenn diwar-benn Sarvāṅgāsana war www.centrejaya.com
    Video eus Sarvāṅgāsana
  
  Daveoù 
  
  Asanaoù